JAS แม่-ลูก กอดคอกันขึ้น หลังจำหน่ายหุ้นซื้อคืนผ่านตลท.วันแรก!
JAS แม่-ลูก กอดคอกันขึ้น หลังจำหน่ายหุ้นซื้อคืนผ่านตลท.วันแรก!
14 ธ.ค. 2559

ผู้สื่อข่าวรายงานว่า ณ เวลา 10.22น. ราคาหุ้นบริษัทจัสมิน อินเตอร์เนชั่นแนล จำกัด (มหาชน) หรือ JAS อยู่ที่ 8.45 บาท บวก 0.05 บาท หรือ 0.60% สูงสุด 8.55 บาท ต่ำสุด 8.35 บาท ด้วยมูลค่าซื้อขาย 335.74 ล้านบาท ส่วนราคาหุ้นบริษัทจัสมิน อินเตอร์เนชั่นแนล จำกัด (มหาชน) ครั้งที่ 3 หรือ JAS-W3 อยู่ที่ 4.54 บาท บวก 0.22 บาท หรือ 5.09% สูงสุด 4.64 บาท ต่ำสุด 4.50บาท ด้วยมูลค่าซื้อขาย 457.68 ล้านบาท ขณะที่ดัชนีตลาดหุ้นไทยโดยรวมลบ 0.17%
โดยวันนี้ (14 ธ.ค.) เป็นวันแรกที่ JAS จะจำหน่ายหุ้นที่ซื้อคืนผ่านตลาดหลักทรัพย์แห่งประเทศไทย (ตลท.) จนถึงวันที่ 16 ธ.ค.59 หลังได้ดำเนินโครงการซื้อหุ้นคืนเพื่อบริหารทางการเงินรวมทั้งสิ้น 1.2 พันล้านหุ้น คิดเป็น 16.82% มูลค่ารวม 6 พันล้านบาท ของหุ้นที่จำหน่ายได้แล้วทั้งหมด (ณ วันที่ 13 มิถุนายน 59 ซึ่งเป็นวันที่ดำเนินการซื้อหุ้นคืนเสร็จสิ้น บริษัทมีหุ้นที่ที่จำหน่ายได้แล้ว ทั้งหมดเท่ากับ 7,133,530,653 หุ้น)